Hejac • View topic - Rikosaiheinen kysymysketju
Board index ‹ Rekisteröityneiden sivut ‹ Viihde
1837 posts • Page 164 of 184 • 1 ... 161, 162, 163, 164, 165, 166, 167 ... 184
by Eks-EkstroVertti » Wed Dec 06, 2017 11:53 pm
^Lisään vielä hämäläisen vaihtoehdon:
Kyseessä saattaa olla kysymyksen asettelijan odysseia Tampereen järvimaastoissa ja etsitty tapaus viime vuosisadan alusta.
Saloisista (tunnetaan nykyisin Raahena ja pattipalloilijoista) kotoisin ollut, Väinö Aunola-niminen räätälismies houkutteli mukaansa lintujahtiin teiskolaisen maanviljelijä Johannes Kurjenlahden ja haulikoi tätä sitten salakavalasti takaraivoon jossain Pirttijärven suunnalla. Motiivi surmatekoon oli pirtinperimysriita.
Kysymyksen asettelija kenties muisteloi tapausta Teiskon radioaseman laiturilla nähtyään sateenkaaren, ja virittäytyi samalle aaltopituudelle egyptiläisen auringonjumalan ja italialaisen yleisjumalan kanssa (= Ra+Dio).
Iltapalaksi sokerimunkkimakkaraa (kuumaa koiraa) ja Linda-siideriä Nokialla päin.
Isi tärisi. Parittelu ruletti. Rapisi rätisi
by Vulvados » Thu Dec 07, 2017 12:56 am
Tuo hämäläis-pirkkalais-pohjalainen etymologialtaan suorastaan wettenhovi-aspamaisiin mittoihin kurkottautuva Ra + Dio -teoria sokerimunkkimakkaran ja Linda-siiderin (vieläkö sitä on muuten markkinoilla...??) kera on vallan viehko ja niin maku- kuin muitakin nystyröitä hivelevä, mutta se on jo tässä vaiheessa oikeastaan turha, sillä tuo aiempi hemo... anteeksi Rudolf Hess täsmäappproksimaatio iski juuri kohdalleen suorastaan kolmen peen voimin!
Hessistä nimenomaan ja tarkemmin sanottuna niistä rikoksista, joista hän Nürnbergissä tuomionsa sai, oli kysymyksessä kyse. Maanantaina tosiaan käytin luppoaikaani käväisemällä Spandaussa (1. vinkki), jossa hän elämänsä loppuajat vietti, vaikka ko. vankilahan purettiin lähes välittömästi hänen väitetyn/mahdollisen/ilmeisen (valitse mieleinen attribuutti) itsemurhansa jälkeen, jottei siitä tulisi tietyn ideologisen kansanosan pyhiinvaelluskohde. Vankilan paikkahan on nykyään alunperin brittisotilaiden tarpeisiin rakennetun virkistyskeskuksen (mutta joka nykyään toimii tavallisena ostoskeskuksena) parkkipaikka eikä siellä ainakaan tuolloin mainitun aatesuunnan näkyviä edustajia kyllä sitten näkynytkään.
Paikallisen pulun hieman holtitonta lentoa (2. vinkki) sain todistaa lähietäisyydeltä läheisellä Westkreuzin (maantieteellinen käsite länsi ja erään uskonnon mieleen tuova risti) rautatieasemalla, jossa nimensä mukaisesti kaupunkia kiertävä kehärata risteää itä-länsi-suuntaisen (ja myös Zoon aseman kautta kulkevan) pääradan kanssa.
Läheinen paikka, jossa myös vierailin, ja jolla on mitä vakavin rikollinen yhteys (3. vinkki), on tietenkin Wannseen rannalla oleva huvila, jossa 20.1.1942 pidettiin pahamaineinen kokous tai konferenssi, jossa lopullisesti hallintotasolla sovittiin, kuinka koko Euroopan (sekä jo miehitetyt osat että vielä miehittämättömät kuten esim. Iso-Britannia ja Ruotsi) "juutalaisongelmalle" etsitään ns. "lopullinen ratkaisu" (Endlösung), jonka toteuttaminen toki oli jo aloitettu aiemmin, mutta joka tässä kokouksessa formalisoitiin ja systematisoitiin. Se, että Hess oli tuolloin jo tehnyt kuuluisan lentonsa ja oli vankina Isossa-Britanniassa, vaikutti osaltaan siihen, että hänet vapautettiin syytteistä rikoksista ihmiskuntaa vastaan ja sotarikossyytteistä, mutta katsottiin kuitenkin syylliseksi hyökkäyssodan suunnitteluun ja rikoksiin rauhaa vastaan, minkä tuloksena hän sai elinkautisen eikä kuolemantuomiota.
Juuri kun olin museoksi muutetussa huvilassa tuli rapsakka sadekuuro, minkä jälkeen Wannseen ylle nousi kaunis sateenkaari, joka ei tosin suoraan johtanut nakkikioskille, mutta myöhemmin illalla ennen lentokentälle siirtymistä nautin kyllä asiaankuuluvasti Currywurstit (ei siis Conchitawurstit! ) vihreän Berliner Weissen kera.
Kuten Ex-Files-Eduardo hienosti oivalsikin (hyvän yön vinkki) komeakulmakarvainen Rudolfimmehan oli tosiaan syntynyt niinkin arjalaisessa kaupungissa kuin Egyptin Aleksandriassa, joka on tunnettu paitsi monista Kleopatroistaan myös mm. kirjastostaan ja majakastaan.
Tämän mutkan lisäksi löytyy yhteys (uusin ja viimeisin vinkki) myös Kleopatran kolleegan eli Nefertitin kautta, jonka kuuluisa rintakuvahan löytyy sattumoisin myös Berliinistä.
Onnittelut siis hienosta ja tällä kertaa varsin ripeästä kysymyksen ratkaisusta! Ilmeisesti joidenkin osanottajien hieman korkealentoisiksi arvioidut vinkit eivät ainakaan tältä osin ylittäneet vastaajan vastausarsenaalin lakikorkeutta.
by Eks-EkstroVertti » Thu Dec 07, 2017 1:46 am
Oikeastaan vähän harmittaa.Olin kehitellyt tuota hämäläissaagaa jo pitemmällekin...
Mutta kiva. Kiitos.
https://www.youtube.com/watch?v=O1kC0NgZICo
by Vulvados » Thu Dec 07, 2017 1:52 am
Eks-EkstroVertti wrote: Oikeastaan vähän harmittaa.Olin kehitellyt tuota hämäläissaagaa jo pitemmällekin...
Ei muuta kuin oma kyssäri saagasta sitten vaan!
Mutta kiva. Kiitos. https://www.youtube.com/watch?v=O1kC0NgZICo
Ollos hyvä! Vaistoonhan kannattaa aina luottaa! https://www.youtube.com/watch?v=PebH4X097Lg
by Queen » Thu Dec 07, 2017 11:28 am
Onnittelut Eks-EkstroVertille ratkaisusta! Minkä ihmeen vaihteen sinä olet kytkenyt päälle, kun selvität alituiseen nämä kysymykset? Sinulla on joku korkealentokytkin. Höh, haluu kans!
by monoliitti » Thu Dec 07, 2017 12:23 pm
En aivan ymmärtänyt mistä taikurinhatusta Kleopatra ja Alexsanria ilmestyivät.
by Eks-EkstroVertti » Sun Dec 10, 2017 2:05 pm
^Kiitos molemmille ja "sen ku tietäis ni viisas mies olis", sanoi porilainen taparikollinen.
MIKÄ SURMATEKO?
1. Tapaus sai aikoinaan paljon julkisuutta osakseen ja muistin sen syödessäni.
2. Tapauksen jälkikäsittelyyn voidaan katsoa kuuluvan tunnetun kirjailijan teoksen, jonka nimi toi mieleeni menestyselokuvan, josta edelleen päähäni pälkähti Zodiacin kenkä.
by -Uta- » Sun Dec 10, 2017 5:52 pm
Myöhästyneiden Onnitteluiden kera pieni arvailuavaus tähän uuteen kyssäriin...
Enpä tiedä menestyksestä, mutta Viimeinen vieras on ensimmäinen suomalainen salapoliisielokuva vuodelta 1941. Käsikirjoitus pohjautuu suomenkielisen dekkari- ja tieteiskirjallisuuden uranuurtajan, muun muassa nimellä H. R. Halli kirjoittaneen Rikhard Ruthin romaaniin Yhä murhat jatkuivat (1939), joka kuvaa kieltolain aikaan tapahtuvan salakapakanpitäjän murhan tutkintaa.
Olikohan murhaajalla lenkkarit, vaelluskengät, vaiko vedenpitävät tennarit jalassaan?
by Eks-EkstroVertti » Sun Dec 10, 2017 7:27 pm
Kiitti sullekin. Ja elokuvatiedosta myös!
Kyseessä on tuoreempi leffa. Kengistä en tiedä, millaiset olivat murhaajan jalassa, mutta tuskin ainakaan lenkkarit tai tennarit!
Nyt ei pihistellä vinkeissä! Nyt zoomatkaa tätä
3. Zodiac-kenkä ei siis suoraan viittaa haetun tapauksen murhaajan kenkiin vaan erään tavallaan tunnetumman tappajan jättämiin kengänjälkiin. Niistä tulee mieleen tietyn elokuvan päähenkilö ja hänen isänsä, joista taasen tulee mieleen kirjallinen tuotos, joka on etsityn tapauksen jälkikäsittelyä.
4. https://www.youtube.com/watch?v=fMqfSLK5c_8
by monoliitti » Sun Dec 10, 2017 8:37 pm
J.Karjalaisen laulussa mainitun helsingin marjaniemen läheisessä Herttoniemen kartanossa murhattiin marraskuussa 1917 kartanonomistaja John G. Bergbom, hänen ruokaillessaan. Ehkä tapaus on vaikuttanut johonkin kirjaankin.
Return to Viihde